
ประกาศผู้อำนวยการการเลือกตั้งประจำองค์การบริหารส่วนตำบลกะหรอ
อำเภอนบพิตำ  จังหวัดนครศรีธรรมราช
เรื่อง  ให้มีการเลือกตั้งสมาชิกสภาองค์การบริหารส่วนตำบลกะหรอ
-----------------------------------  



ด้วยสมาชิกสภาองค์การบริหารส่วนตำบลกะหรอ  ครบวาระการดำรงตำแหน่ง  ในวันที่  6  กันยายน  2555 


อาศัยอำนาจตามความในมาตรา ๘ แห่งพระราชบัญญัติการเลือกตั้งสมาชิกสภาท้องถิ่น   หรือผู้บริหารท้องถิ่น พ.ศ. ๒๕๔๕  และข้อ 7  ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕54  โดยความเห็นชอบของคณะกรรมการเลือกตั้งประจำจังหวัดนครศรีธรรมราช  ในการประชุมครั้งที่  46 / 2555  เมื่อวันที่  4  เดือนกันยายน  พ.ศ. 2555  จึงประกาศให้มีการเลือกตั้งสมาชิกสภาท้องถิ่นดังต่อไปนี้


๑.  วันเลือกตั้ง  วันเสาร์ที่  20   เดือนตุลาคม  พ.ศ.2555


๒.  ระยะเวลาสมัครรับเลือกตั้ง  ตั้งแต่วันที่  10  เดือนกันยายน  พ.ศ. 2555
ถึงวันที่  14  เดือนกันยายน  พ.ศ.2555.  เวลา  ๐๘.๓๐  น. ถึงเวลา  ๑๖.๓๐  น.



๓.  สถานที่รับสมัคร  องค์การบริหารส่วนตำบลกะหรอ
 

๔.  จำนวนสมาชิกสภาองค์การบริหารส่วนตำบลกะหรอ ที่จะมีการเลือกตั้ง  ทั้งสิ้น  18  คน


๕.  การเลือกตั้งให้ถือเขตของ  หมู่บ้าน  เป็นเขตเลือกตั้ง

๖.  เขตเลือกตั้ง มีจำนวน  9  เขตเลือกตั้ง 



6.1  เขตเลือกตั้งที่  1  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านในโคร๊ะ  หมู่ที่  1   ตำบลกะหรอ  
อำเภอนบพิตำ



6.2  เขตเลือกตั้งที่  2  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านตลาดจันทร์  หมู่ที่  2 ตำบลกะหรอ  
อำเภอนบพิตำ



6.3  เขตเลือกตั้งที่  3  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านลานวัว  หมู่ที่  3 ตำบลกะหรอ  
อำเภอนบพิตำ



6.4  เขตเลือกตั้งที่  4  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านสะพานราง  หมู่ที่  4 ตำบลกะหรอ  
อำเภอนบพิตำ



6.5  เขตเลือกตั้งที่  5  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านหัวทุ่ง  หมู่ที่  5 ตำบลกะหรอ  
อำเภอนบพิตำ

6.6  เขตเลือกตั้งที่  6  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านอู่ทอง  หมู่ที่  6 ตำบลกะหรอ  อำเภอนบพิตำ



6.7  เขตเลือกตั้งที่  7  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านวัดโท  หมู่ที่  7 ตำบลกะหรอ  อำเภอนบพิตำ



6.8  เขตเลือกตั้งที่  8  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านไสรักษ์  หมู่ที่  8 ตำบลกะหรอ  อำเภอนบพิตำ



6.9  เขตเลือกตั้งที่  9  จำนวนสมาชิกสภาองค์การบริหารส่วนตำบลกะหรอ
ที่จะมีการเลือกตั้ง  2  คน  พื้นที่ที่อยู่ในเขตเลือกตั้ง  ได้แก่  บ้านคลองตูล  หมู่ที่  9 ตำบลกะหรอ อำเภอนบพิตำ


๗.  หลักฐานการสมัครรับเลือกตั้ง  ประกอบด้วย

๗.๑  บัตรประจำตัวประชาชน  แต่ถ้าผู้สมัครรับเลือกตั้งเป็นบุคคลซึ่งไม่ต้องมีบัตรประจำตัวประชาชนตามกฎหมาย  ให้ใช้บัตรประจำตัวหรือหลักฐานอื่นใดของทางราชการที่มีรูปถ่าย  และมีหมายเลขประจำตัวประชาชนสามารถแสดงตนได้พร้อมสำเนา  จำนวน  1  ฉบับ

๗.๒  สำเนาทะเบียนบ้านฉบับเจ้าบ้าน  พร้อมสำเนา  จำนวน  1  ฉบับ

๗.๓  ใบรับรองแพทย์

๗.๔  ค่าธรรมเนียมการรับสมัคร  


๗.๔.๑  สมาชิกสภาท้องถิ่น  
จำนวน  500  บาท


๗.๔.๒  ผู้บริหารท้องถิ่น  
จำนวน  .............  บาท  

๗.๕  รูปถ่ายหน้าตรงไม่สวมหมวก  หรือรูปภาพที่พิมพ์ชัดเจนเหมือนรูปถ่ายของตนเอง  ขนาดกว้างประมาณ ๘.๕ เซนติเมตร ยาวประมาณ  ๑๓.๕ เซนติเมตร  


7.5.1  เขตเลือกตั้งที่  1 , 2 , 4 , 6 , 7 , 8 และ  9  จำนวน  9 รูป


7.5.2  เขตเลือกตั้งที่  3  และ  5  จำนวน  12  รูป

๗.6  หลักฐานอื่นๆ ที่จำเป็น  เช่นเอกสารใบเปลี่ยนชื่อตัว  หรือชื่อสกุล  สูติบัตร  หลักฐานหรือใบรับรองแสดงการเกิด  ถิ่นที่อยู่  หรือการเสียภาษีให้กับท้องถิ่นพร้อมสำเนา  จำนวน  1  ฉบับ เป็นต้น


ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับเลือกตั้ง ตามที่กฎหมายกำหนด  ประสงค์จะสมัครรับเลือกตั้งเป็น สมาชิกสภาองค์การบริหารส่วนตำบลกะหรอ ให้ยื่นใบสมัครด้วยตนเองตามวัน เวลา สถานที่  และหลักฐานการรับสมัครตามที่กำหนดในข้อ ๒ ข้อ ๓ และข้อ ๗  ทั้งนี้จะสมัครรับเลือกตั้งได้เพียงหนึ่งเขตเลือกตั้งเท่านั้น
ประกาศ  ณ  วันที่  7    เดือนกันยายน  พ.ศ.2555
                                 สิบเอก
          (กำแหง  กรงกรด)

ผู้อำนวยการการเลือกตั้งประจำองค์การบริหารส่วนตำบลกะหรอ
ส.ถ. ๑

